ČETVRTAK, 7.5.

**PRIRODA I DRUŠTVO** 

Značenje vode za život ljudi

Udžbenik str. 66 i 67

Pročitajte poslovice iz stripa. Objasnite ih. Jeste li se nekad osjećali kao dječak u stripu?

Ako ne znate što znače poslovice iz stripa, pročitajte objašnjenja:

*Čuvati nešto kao kap vode na dlanu.* - Nešto jako brižno čuvati.

*Kap koja je prelila čašu.* - Neka sitnica koja je prevršila mjeru, koja je došla na sve ostale događaje i sad je previše.

*Voda je došla do grla.* – Biti u nevolji.

Je li vama kada došla voda do grla?

Bez vode ne bi bilo života. Ni biljke, ni životinje, ni ljudi ne mogu živjeti bez vode. Veći dio čovjelova tijela čini voda, a ona je glavni sastojak i većine biljaka i životinja. Organizam troši i gubi vodu pa je treba nadoknađivati. Stoga moramo piti dovoljno vode! Voda se u kućanstvu koristi za kuhanje, pranje i čišćenje i trebamo je štedjeti. Voda se upotrebljava i u tvornicama, za natapanje polja i za proizvodnju električne energije u hidroelektranama.

Rijeke, jezera i mora ljudima služe za plovidbu i rekreaciju. Živi svijet u vodi čovjeku je važan izvor hrane.

**Usmeno odgovori na pitanja:** Što je voda? Gdje se ona sve nalazi? Tko sve ne može živjeti bez vode? Za što čovjek svakodnevno upotrebljava vodu?

Kojom se vodom koristimo za piće? Kako vodu dovodimo u svoje domove? Je li svaka voda koja izgleda čista ujedno i pitka? Nije, jer u naizgled čistoj vodi mogu biti nevidljiva onečišćenja, zato se voda koja vodovodom dolazi u naše domove redovito kontrolira i provjerava se njezina čistoća.

Zapiši u bilježnicu:

Značenje vode za život ljudi

Na Zemlji je najviše vode.

Bez vode nema života.

U naše domove najčešće dolazi vodovodom.

Čovjek je upotrebljava za piće, pranje, pripremanje hrane, osobnu higijenu.

Čiste i pitke vode ima sve manje pa je treba štedjeti i čuvati.

**MATEMATIKA**

Vježbamo pisano dijeljenje

Zbirka zadataka str. 106

**HRVATSKI JEZIK**

**Majčin dan, kao Sunce nasmijan...**

Majčin dan je [blagdan](https://hr.wikipedia.org/wiki/Blagdan) u čast [majki](https://hr.wikipedia.org/wiki/Majka) i [majčinstva](https://hr.wikipedia.org/w/index.php?title=Maj%C4%8Dinstvo&action=edit&redlink=1) koji se u većini zemalja, pa i Hrvatskoj, obilježava svake godine druge nedjelje u svibnju.

Otvori čitanku na str. 134 i pročitaj pjesmu.

Odgovori na pitanja usmeno: Koliko pjesma ima kitica? Koja je kitica najkraća? Koliko ima stihova? Što je tema pjesme? Kako se osjeća dijete dok šeće s mamom? Kako tada doživljava prirodu? Zašto? Kamo poželi krenuti s mamom? Objasnite. Kako se osjeća dok grli mamu? Kako se zove bijela ptica što sjaji u maminu oku? Koje su vam pjesničke slike najljepše? Pročitajmo ih. Ima li u pjesmi riječi koje se rimuju?

Zapiši u bilježnicu:

Šetnja

Katica Pšak

Tema pjesme: druženje s majkom

Kad je s majkom, djetetu se čini da sve može!

Pokušat ćemo napisati i akrostih!

Akrostih u književnosti je pjesma u kojoj početna slova stihova čitana odozgo prema dolje daju neku riječ. To je najčešće riječ koja označava temu pjesme, autora ili osobu kojoj je pjesma namijenjena.

Pogledaj primjer:

Majka lijepa ko bajka.


Ana je moja majka.

Jako je volim.

Kavu pije svako jutro.

A mene voli najviše na svijetu.

Pokušaj i ti napisati akrostih za svoju mamu☺



u nedjelju, na Majčin dan!